google/wiki40b huggingface dataset:
Resolusi Majlis Keselamatan PBB 1701

Resolusi Majlis Keselamatan PBB 1701 adalah satu resolusi yang bertujuan untuk menyelesaikan konflik Israel-Lubnan 2006 .Ia sebulat suara dipersetujui oleh Majlis Keselamatan PBB pada 11 Ogos 2006.
Resolusi ini berdasarkan satu draf yang mulanya disediakan oleh Perancis dan Amerika Syarikat. Draf berkenaan menyeru "menghentikan permusuhan secara menyeluruh" di antara Israel dan Hezbollah, tetapi ia dikritik keras oleh Lubnan dan Liga Arab kerana tidak memerlukan Israel untuk berundur serta merta daripada Lubnan selatan dan kerana membenarkan Israel menyambung operasinya menentang Hezbollah.
Sebagai tindak balas, Lubnan mendapat sokongan daripada Liga Arab untuk cuba mendapatkan sedikit-sebanyak daripada Pelan Siniora yang dipersembahkan oleh kerajaan Lubnan pada 27 Julai sebagai termasuk dalam draf resolusi. Satu delegasi daripada Liga berkenaan terbang ke Bandaraya New York pada 8 Ogos dan berjumpa dengan pelbagai perwakilan PBB dan perangka draf utama iaitu Perancis dan Amerika Syarikat. Ini menyebabkan perubahan kedudukan Perancis dan akhirnya memaksa satu pendrafan semula cadangan.
Perbezaan utama berbanding cadangan draf asal ialah bahawa 15,000 askar dari Ketenteraan Lubnan mendapat peranan utama dengan angkatan UNIFIL yang diperkasakan (dari 2,000 askar kini ke 15,000 askar) dan membantu mereka dalam menguatkuasakan provisi relevan Perjanjian Taif dan resolusi 1559 dan 1680 (diambil pada Mei 17, 2006 yang memanggil Lubnan mempercepatkan gencatan Hizbollah, dan memanggil Syria turut membantu dalam melakukan ini, di samping memanggil Syria menolong menyelesaikan masalah sempadan antara mereka dan Lubnan, iaitu kawasan Shebaa), termasuk gencatan Hizbollah. Resolusi berkenaan meskipun menyatakan secara jelas bahawa puak Lubnan yang menentukan bila dan jika mereka perlukan bantuan dalam perlaksanaan tugas berkenaan. Resolusi berkenaan juga menyatakan bahawa angkatan tentera Isreal akan berundur pada masa yang sama angkatan ketenteraan Lubnan dan UNIFIL bersama memasuki kawasan konflik dan tiada angkatan paratentera termasuk Hezbollah, akan berada lebih selatan daripada Sungai Litani (OP8).
Pemimpin-pemimpin dunia memuji perjanjian ini sementara menyatakan bahawa ia bukan penghujung krisis. [1]
Selamanik

Poskod

Poskod yang digunakan di Selamanik adalah 46252. Terdapat buah desa di dalam daerah kecamatan Cipaku.
Sindrom pasca-kekuasaan

Sindrom pasca-kekuasaan (Inggeris: post-power syndrome) ialah keadaan "ketidaksiapan" mental seseorang di dalam menghadapi masa persaraannya dari suatu pekerjaan institusi formal. Situasi ini pada umumnya menimpa pada orang-orang yang sebelumnya aktif dalam satu institusi awam mahupun tentera dengan segala bentuk kemudahan dan kemampanannya. Kemudian, secara tiba-tiba saja dan seolah-olah "dipaksakan", dia harus "rela" melepaskan kemudahan yang selama ini senantiasa melekat dan menjadi kebanggaan pada dirinya.

Bias perilaku

Sindrom ini tidak hanya berlaku pada mereka yang berpangkat tinggi saja, malah terhadap orang-orang yang berpangkat atau golongan rendahpun dapat terjadi hal demikian, bergantung pada jawatan dan kedudukannya yang disandangnya. Hal ini, menurut Hery Santoso, seorang penulis, peneliti dan ahli psikoterapi, secara empirik semakin tinggi dan "enak" pangkat mahupun jawatan yang disandangnya akan memberikan sumbangan besar dalam menjadikan orang tersebut terjebak dalam sindrom ini.
Mereka yang tidak siap sedia pada keadaan ini akan mengalami tanda-tanda emosian, yang bila mana tidak dapat terkendalikan boleh menggiringnya ke arah fobia --> kemurungan --> tekanan perasaan --> manusia gagal.
Castelserás

Castelserás merupakan sebuah kawasan perbandaran yang terletak di wilayah Teruel, Aragon, Sepanyol
HAL/S

HAL/S adalah bahasa pengaturcaraan aeroangkasa masa benar real time, yang paling dikenali kerana kegunaannya bagi program pesawat ulang-alik Angkasa (Space Shuttle). Ia direka oleh Intermetrics pada 1970-an bagi NASA. HAL/S ditulis menggunakan XPL, dialek bagi PL/I.
Tiga faktor utama dalam menulis bahasa adalah boleh diharap, berkesan, dan bebas mesin. Bahasa ini direka bagi membenarkan tugasan berkait aeroangkasa (seperti arithmetik vektor/matrix) dalap dilaksanakan dalam cara yang mudah difahami bagi mereka dengan pengetahuan penerbangan angkasa (dan tidak semestinya mahir dalam memprogram komputer.)
HAL/S direka tanpa fungsi tertentu (seperti "GOTO" dalam BASIC) yang diketahui sebagai punca kebanyakan pepijat komputer. Tidak terdapat ringkasan bagi kata kunci , dan kata kunci kesemuanya ditempah agar ia juga tidak dapat digunakan sebagai pembolehubah. Langkah sedemikian direka bagi mengurangkan kemungkinan kesilapan berlaku, dan juga menjadikan ia mudah bagi orang lain membaca dan memahami aturcara yang dihasilkan (kod jelas diri (self-documenting)).
HAL secara rasminya mewakili High-order Assembly Language, sungguhpun komputer HAL 9000 rekaan yang terdapat dalam 2001: A Space Odyssey mungkin turut merupakan inspirasi.
Satu ciri menarik mengenai HAL adalah ia menyokong format tiga baris input di mana tiga baris kod sumber digunakan bagi setiap kenyataan, di mana baris pertama dan ketiga boleh digunakan sebagai superscripts (exponents) dan subscripts (indices). Ini direka agar serupa dengan catatan mathematik.
Bouville, Seine-Maritime

Bouville ialah komun di jabatan Seine-Maritime dan di kawasan Haute-Normandie di utara Perancis.
Laut Banda

Pulau-Pulau

Pulau-pulau yang bersempadan dengan Laut Banda termasuklah Sulawesi di barat, Buru, Pulau Ambon, Pulau Seram, Kepulauan Aru, Kepulauan Tanimbar, Kepulauan Barat Daya, dan Timor. Walaupun keadaan sempadan lautnya yang berbatu sangat berbahaya bagi kapal-kapal, ruang di tengah lautnya lebih terbuka dan selamat. Gugusan pulau yang berada di tengah Laut Banda termasuklah Kepulauan Banda.

Aktiviti Plat Tektonik di Laut Banda

Di bahagian timur Jurang Sunda, terdapat Palung Timor dan Palung Aru yang kedua-duanya terletak di selatan Timor dan Tanimbar, dan palung Aru terletak di barat Kepulauan Aru. Ketiga-tiga jurang dan palung ini adalah zon benam plat Indo-Australia di bawah plat Asia Tenggara, di mana plat Indo-Australia bergerak ke arah utara. Arka hadapan endapan yang dilakukan oleh plat Indo-Australia yang telah terlipat, akhirnya membentuk pulau Timor.
Kannapuram

Demografik 2001

Menurut bancian India pada tahun 2001, Kannapuram memiliki bilangan penduduk seramai 18,568. Dari jumlah tersebut, kaum lelaki membentuk 46% dari jumlah keseluruhan populasi dan wanita seramai 54%.

Pendidikan 2001

Menurut bancian India pada tahun 2001 Kannapuram memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 48% lelaki dan 52% wanita mampu membaca. 10% dari populasi berusia di bawah 6 tahun. (2001)
Fischbach, Birkenfeld

Fischbach merupakan sebuah kawasan perbandaran terletak di daerah Birkenfeld, Rhineland-Palatinate, Jerman.
Pekan Bagan Pinang

Pentadbiran

Pekan Bagan Pinang merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Port Dickson.
Oberweiler im Tal

Oberweiler im Tal merupakan sebuah kawasan perbandaran terletak di daerah Kusel, Rhineland-Palatinate, Jerman.
Nakazawa Yuko

Biografi

Nakazawa menyertai Morning Musume pada tahun 1997 dan merupakan Generasi pertama dan ketua pertama dalam kumpulan Morning Musume. Dia keluar dari Morning Musume pada April 2001 dan ahli pertama Morning Musume yang menjadi artis solo di Hello! Project.
Dia juga berlakon dalam drama seperti Beauty 7, Gokusen, dan banyak lagi. Dia juga pengacara Hello! Morning sehingga Yasuda Kei mengambil tempatnya selepas kelulusannya dari Morning Musume.
Nogent-le-Bernard

Nogent-le-Bernard merupakan sebuah komun di jabatan Pays-de-la-Loire di barat-laut Perancis.
Selfie Suara Kubur

Sinopsis

Filem ini mengisahkan Mak Jah yang sering diganggu suara kanak-kanak yang bermain-main dalam dan luar rumahnya.
Selain diganggu, Mak Jah juga mengalami kejadian pelik yang lain seperti makanan di dapurnya tiba-tiba berserakan, dinding di dalam biliknya diconteng dengan lukisan pelik sedangkan dia hanya tinggal berseorangan di rumahnya.
Pada masa sama, Mak Jah pernah terlihat beberapa lelaki datang ke kawasan semak di belakang rumahnya untuk membuang dan menanam sisa-sisa bahan buangan.

Pelakon

Para pelakon yang berlakon di dalam filem ini termasuk Mak Jah, Kay Shan, Aiza Hussein, Sooriya Prakash

Penerbitan

Filem Selfie Suara Kubur ini dihasilkan oleh Renbash Entertainment.

Keluaran dan sambutan

Filem ini dikelaskan sebagai P13
Misi:1511

Sinopsis

Filem Misi 1511 merupakan sebuah filem aksi komedi yang diarah oleh Ir Young Jawahir. Filem Misi 1511 mengisahkan persaingan di antara dua orang pakar saintis bernama Kamal Hanafi (Rico Tampathy) dan Johan (Adjie Pengestu) yang beradu menerusi sebuah pertandingan sains. Kamal berjaya menjadi juara lantas menjadi seorang perisik yang tersohor di Malaysia. Manakala, Johan yang terlalu kecewa dengan kekalahannya terus berubah menjadi jahat.
Malangnya keluarganya menjadi mangsa dan dibunuh dengan kejamnya di hadapan matanya sendiri. Ini mengakibatkan Kamal meletak jawatan daripada Agensi Penyiasat Rahsia. Kamal kemudiannya bertunang kepada anak seorang ahli perniagaan tersohor, Camelia (Siti Shahrizah atau Eja). Pada suatu hari, bapa Camelia iaitu Datuk Mahfuz (M.Rajoli) diculik oleh kumpulan yang diketuai Johan dan mereka menuntut RM 5 juta untuk membebaskannya. Kamal kemudian berusaha mengalahkan Johan dari Camelia serta mengebom bangunan tertinggi di Malaysia dengan bantuan agensinya.
Candamo

Candamo merupakan sebuah kawasan perbandaran yang terletak di wilayah autonomi Asturias, Sepanyol
Kad kredit

Spesifikasi teknikal

Kebanyakan kad kredit berukuran 85.60 mm x 53.98 mm (3.370 in x 2.125 in) serta berbucu bulat dengan jejari seluas 2.88–3.48 mm, menepati piawai ISO/IEC 7810 ID-1 serta saiz yang sama seperti kad ATM dan kad pembayaran yang lain seperti kad debit.
Kad-kad mempunyai nombor kad bank yang dicetak atau timbul mematuhi piawai penomboran ISO/IEC 7812. Urutan nombor awal kad ini dipanggil Nombor Pengenalan Bank, bertujuan menentukan bank yang mewakilkan nombor kad kredit yang dimiliki. Enam digit pertama ini merupakan ciri dalam kad MasterCard dan Visa. Sembilan angka yang berikutan merupakan angka akaun individu, manakala angka yang terakhir pula adalah kod pemeriksa pengesahan.
Kedua-dua spesifikasi piawai ini dikekalkan dan dikembangkan oleh ISO/IEC JTC 1/SC 17/WG 1. Kad kredit mempunyai jalur magnetik yang menepati ISO/IEC 7813. Kebanyakan kad kredit moden mempunyai cip komputer yang terbenam sebagai ciri keselamatan.
Kad kredit juga memaparkan isu dan tarikh-tarikh pengeluaran dan tamat tempoh (ditarikhkan kepada bulan yang terdekat), serta juga kod tambahan seperti nombor pengeluaran dan kod keselamatan. Tidak semua kad kredit mempunyai set kod tambahan yang sama mahupun menggunakan bilangan angka yang sama.

Kegunaan

Syarikat pengeluar kad kredit, misalnya bank atau kesatuan kredit, masuk ke dalam perjanjian dengan pedagang dengan tujuan penerimaan kad kredit. Saudagar sering mengiklankan kemudahan mereka penerimaan kad kredit dengan sama ada melalui papan tanda dalam kedai atau dokumen syarikat (contohnya, menu restoran mungkin menunjukkan penerimaan kad kredit). Saudagar mungkin juga akan memberikan pernyataan ini secara lisan, misalnya "Kami menerima (jenama X, Y, dan Z)" atau "Kami tidak menerima kad kredit".
Pengeluar kad mengeluarkan kad kredit untuk pelanggan pada masa atau setelah akaun pemegang diluluskan oleh pembekal kredit yang tidak semestinya badan yang sama dengan pengeluar kad. Pembawa boleh menggunakannya untuk membuat pembelian kepada saudagar yang menerima kad itu. Apabila pembelian yang dibuat, pemegang kad setuju untuk membayar pengeluar kad. Pemegang kad menunjukkan persetujuan atas pembayaran ini dengan menandatangani resit yang tercatat butiran kad serta jumlah wang yang akan dibayar atau dengan memasukkan nombor pengenalan peribadi (personal identification number, PIN). Kebanyakan saudagar kini juga menerima kebenaran secara lisan melalui telefon dan kebenaran sevara elektronik menggunakan Internet, di mana ia dikenali sebagai transaksi tanpa kehadiran kad (card not present transaction, CNP).
Rawagatel

Poskod

Poskod yang digunakan di Rawagatel adalah 45162. Terdapat 11 buah desa di dalam daerah kecamatan Arjawinangun.
Bathilda Bagshot

Bathilda Bagshot ialah seorang watak kecil dalam siri novel Harry Potter. seorang sejarawan terkenal dan juga pengarang buku Sejarah Sihir. Kenalan lama keluarga Albus Dumbledore ini tinggal di Godric's Hollow, dan pernah berjiran dengan James dan Lily Potter. Gellert Grindelwald ialah cucu saudaranya yang tinggal di Godric's Hollow setelah diusir dari Durmstrang. Bathilda ialah sumber maklumat utama bagi biografi Dumbledore oleh Rita Skeeter yang menjampinya dengan Veritaserum; mungkin sekali ingatannya turut diubah-ubah selepas "wawancara" tersebut. Harry hendak ke Godric's Hollow untuk memperoleh maklumat dari Bathilda; oleh sebab dia menyangka Dumbledore mengamanahkan Pedang Gryffindor kepadanya. Dia mati sebelum Harry sempat tiba di Godric's Hollow, mungkin angkara Lord Voldemort yang menjampi mayatnya untuk dijadikan samaran bagi ularnya, Nagini untuk menunggu Harry. Ular tersebut kemudiannya diarah menahan Harry sebaik sahaja dia tiba di rumah Bathilda untuk mencari pedang tersebut agar mudah bagi Voldemort untuk menewaskannya.
Kota Tarakan

Sejarah

Tarakan menurut cerita rakyat berasal dari bahasa tidung Tarak (bertemu) dan Ngakan (makan) yang secara harfiah dapat diertikan “Tempat para nelayan untuk istirahat makan, bertemu serta melakukan barter hasil tangkapan dengan nelayan lain. Selain itu Tarakan juga merupakan tempat pertemuan arus muara Sungai Kayan, Sesayap dan Malinau.
Ayutthaya

Geografi

Ayutthaya yang terletak di lembah Sungai Chao Phraya menganjur dari Lop Buri ke Sungai Pa Sak membentuk sebuah kawasan tanaman padi yang luas.

Sejarah

Terdapat kesan-kesan istana purba di Taman Sejarah Ayutthaya yang diktiraf sebagai Tapak Warisan Dunia oleh UNESCO. Wilayah ini juga menjadi lokasi kompleks istana musim panas Bang Pa-in.
22 Zulkaedah

22 Zulkaedah merupakan hari ke-322 dalam kalendar Hijriah.
Masjid Genting Highland

Sejarah

Masjid Genting Highland digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Genting Highland adalah Abd Razak Bin Abd Rahman. Masjid Genting Highland memiliki No Daftar: MY-06-BTG-00522.
Filem Pertentangan

Pengarah

Filem Pertentangan diarah oleh pengarah Salleh Ghani pada 1983.
Inggeris-Saxon

Anglo-Saxon ialah istilah yang lazimnya digunakan untuk merujuk kepada puak Jermanik yang menguasai selatan dan timur Great Britain daripada awal abad ke-5 M, dan pengasasan negara England, hingga penaklukan Norman pada 1066. Budaya dan sosial Anglo-Saxon berbeza dengan negara-negara di daratan Eropah Barat lainnya.
Bahasa mereka, bahasa Inggeris Kuno berpunca daripada dialek Jermanik Barat "Ingvaeonik" dan bertukar menjadi bahasa Inggeris Pertengahan daripada abad ke-11.
Kitin

Asal-usul nama

Istilah "kitin" berasal dari bahasa Perancis iaitu chitine yang mula-mula tersiar pada tahun 1836. Istilah-istilah ini berasal dari bahasa Yunani iaitu chitōn yang bermaksud moluska, yakni dipengaruhi oleh satu lagi perkataan Yunani iaitu khitōn yang bermaksud "tunik" atau "frok". Perkataan itu mungkin berasal dari perkataan Semitik tengah *kittan, perkataan Akkad kitû atau kita’um yang bermaksud flaks atau linen, dan perkataan Sumeria gada atau gida.

Kimia, sifat fizikal dan fungsi biologi

Struktur kitin diselesaikan oleh Albert Hofmann pada tahun 1930. Kitin merupakan sejenis polisakarida terubah suai yang mengandungi nitrogen; ia disintesiskan daripada unit-unit N-asetilglukosamina (secara tepatnya, 2-(asetilamino)-2-deoksi-D-glukosa). Unit-unit ini membentuk rangkaian β-1,4 kovalen (yang serupa dengan rangkaian di antara unit-unit glukosa yang membentuk selulosa). Oleh itu, kitin boleh ditakrifkan sebagai selulosa dengan satu kumpulan hidroksil pada setiap monomer yang diganti dengan suatu kumpulan amina asetil. Ini membolehkan bertambah eratnya ikatan hidrogen sesama polimer yang bersebelahan, maka menguatkan lagi matriks kitin-polimer.
Dalam bentuk tak terubahsuainya, kitin adalah lutcahaya, mudah dilenturkan, membingkas, dan agak tahan lasak. Bagaimanapun, bagi artropod, ia lazimnya terubah suai menjadi terbenam dalam sklerotin, sejenis matriks berprotein samak yang membentuk sebahagian besar rangka luar. Dalam bentuk jatinya, kitin berasa keras, tetapi bagi kebanyakan invertebrat ia lazimnya didapati sebagai komponen bahan komposit. Digabungkan dengan kalsium karbonat, seperti dalam cangkerang krustasia, ia menghasilkan komposit yang lebih kuat, lebih keras dan kaku daripada kitin yang jati, lebih tahan lasak daripada bahan mineral itu sendiri. Satu lagi perbezaan antara kitin jati dan komposit boleh dilihat dengan membandingkan dinding tubuh yang mudah lentur di antara segmen-segmen beluncas (terutamanya kitin) dengan elitron yang kaku dan ringan pada kumbang (yang mengandungi sejumlah besar sklerotin).

Pertanian

Kebanyakan kajian terkini menunjukkan bahawa kitin merupakan pengaruh yang baik untuk mekanisme pertahanan dalam tumbuhan. Ia turut dinilai sebagai sejenis baja yang boleh meningkatkan hasil tanaman pada keseluruhannya. EPA memantau penggunaan kitin untuk pertanian di Amerka Syarikat. Kitosan dihasilkan daripada kitin secara pendeasetilan.

Perindustrian

Kitin digunakan dalam pelbagai proses perindustrian. Ia digunakan sebagai bahan penambah untuk menebalkan dan menstabilkan makanan dan bahan farmaseutikal. Kitin juga bertindak sebagai pengikat dalam pencelup warna, fabrik, dan bahan lekat.
Hathras

Demografik 2001

Menurut bancian India pada tahun 2001, Hathras memiliki bilangan penduduk seramai 123,243. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Hathras memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 59% lelaki dan 41% wanita mampu membaca. 14% dari populasi berusia di bawah 6 tahun. (2001)
Maidin Ibrahim

Meninggal dunia

Pada 13 Ogos 2014, Maidin Ibrahim meninggal dunia akibat serangan jantung di rumahnya di Kampung Pokok Tai, Gurun,Kedah jam 2 petang ketika dalam solat Zohor .Maidin meninggalkan seorang balu, Habirah Ibrahim dan lima anak serta tiga belas orang cucu.  Menantunya Mohd Saiful Nizam Saari memaklumkan jenazah disemadikan di Tanah Perkuburan Islam, Taman Sri Jerai selepas solat Isyak.
Fresno del Río

Fresno del Río merupakan sebuah kawasan perbandaran di Sepanyol di Palencia, di komuniti autonomi Castile dan León.
Harapankarya

Poskod

Poskod yang digunakan di Harapankarya adalah 42265. Terdapat 13 buah desa di dalam daerah kecamatan Pagelaran.
Jatake, Panggarangan, Lebak

Poskod

Poskod yang digunakan di Jatake adalah 42392. Terdapat 10 buah desa di dalam daerah kecamatan Panggarangan.
Stacy (penyanyi)

Biografi

Stacy dilahirkan di Kota Kinabalu. Beliau belajar di Sekolah Menengah St. Michael Penampang. Oleh kerana masalah kewangan keluarganya, dia tidak mempunyai pilihan tetapi untuk berhenti sekolah pada usia 16 tahun ketika dia tingkatan 4. Untuk menyara keluarganya, dia menjadi seorang penyanyi di kelab-kelab tempatan. Sebelum uji bakat beliau untuk AF6, Stacy mencuba untuk lain yang ketara rancangan realiti nyanyian, seperti One in a Million 1, dan juga Gang Starz yang dia bekerjasama dengan abangnya, untuk membentuk satu kumpulan yang dinamakan E-Voke. Walau bagaimanapun, dia hanya berjaya ke separuh akhir sebelum mereka tersingkir. Keputusan untuk uji bakat untuk AF diperoleh daripada cadangan ibunya sebaik sahaja dia berusia 18 tahun. Stacy juga diberi biasiswa penuh untuk meneruskan pengajiannya di Universiti Limkokwing Teknologi Kreatif. 
Beliau meneruskan pelajaran dalam bidang diploma muzik dan seni, dan mula semester pertama pada Februari 2010. Stacy makin dikenali melalui beberapa lagu hitsnya seperti Aku Stacy, Pakai Buang, Gagap, Gilalah dan Nor For $ale. 
Pada 25 Ogos 2015, Stacy menukar agama daripada Kristian kepada Islam. Beliau memilih nama Islamnya, Ummu Shaikhah Stacy binti Anam bersaksikan bapa dan ibunya.

Akademi Fantasia (Musim 6)

Stacy atau nama penuhnya Stracie Angie Anam diterima masuk dalam AF6 dan beliau adalah salah seorang daripada empat belas calon pelajar yang terpilih untuk memasuki Akademi Fantasia setelah mengharungi berbagai-bagai ujian di setiap peringkat ujibakat yang diadakan.
Beliau juga adalah salah seorang pelajar yang berjaya mara ke peringkat akhir bagi musim keenam bersama Riz, Nubhan, Toi, dan Nadia. Pada 17 Mei 2008, beliau telah dinobatkan selaku juara Akademi Fantasia Musim 6 sekaligus mengungguli takhta juara AF kepada kaum wanita berturut-turut selepas Mila iaitu juara AF5.
Simpang Renggam

Simpang Renggam ialah sebuah pekan yang terletak di Daerah Kluang, Johor, Malaysia. Sekarang Simpang Renggam di bawah pentadbiran Majlis Daerah Simpang Renggam. Majlis Daerah Simpang Renggam pada asalnya adalah Majlis Daerah Kluang Selatan, dimana pengistiharan sebagai Majlis Daerah Simpang Renggam adalah pada 1 Januari 2001.

Majlis Daerah Simpang Renggam

Majlis Daerah Simpang Renggam pada asalnya adalah Majlis Daerah Kluang Selatan dan pengisytiharan sebagai Majlis Daerah Simpang Renggam adalah pada 1 Januari 2001. Ini adalah selaras dengan penstrukturan semula Kerajaan Negeri dengan peningkatan taraf beberapa buah Penguasa Tempatan di Negeri Johor.
Pada asalnya Pejabat Majlis Daerah Simpang Renggam terletak di Bandar Renggam tetapi kepesatan pembangunan yang begitu ketara di Pekan Simpang Renggam menjadikan tumpuan kependudukannya begitu pesat sekali. Maka pada 1 Januari 1996, pejabat ini dengan rasminya dipindahkan ke Simpang Renggam sebagai pusat pentadbiran utama.
Majlis Daerah Simpang Renggam merangkumi 5 buah Majlis Tempatan iaitu Renggam, Simpang Renggam, Machap, Layang-Layang dan Sungai Sayong. Penstrukturan semula oleh Kerajaan Persekutuan pada tahun 1979 dengan kuasa perundangan di bawah Akta Kerajaan Tempatan 1976 sebagai teras kepada wujudnya sebuah Kerajaan Tempatan yang berfungsi sebagai pemangkin prasarana kepada masyarakat di pendaerahan ini yang keluasaannya diwartakan di bawah Pelan Warta PW1287 (JPU.17. 1979) dengan anggaran penduduk seramai 49,780 orang terdiri dari pelbagai kaum.

Penempatan Majlis

Terdiri daripada 5 buah penempatan iaitu Renggam, Simpang Renggam, Machap, Sungai Sayong dan Layang-Layang dengan ciri-ciri dan sejarah penempatannya yang unik. Pekerjaan utama adalah sebagai peladang, pedagang dan kakitangan kerajaan serta swasta.
Sejarah Bandar Renggam tercatat dalam Muzium British di United Kingdom iaitu ia telah menerima kunjungan Ratu Elizabeth II dan Ratu Victoria pada tahun-tahun 1950'an. Sebagai penempatan utama pada masa itu, ia telah menjadi tumpuan Kolonial Inggeris yang memiliki ladang-ladang besar seperti Ladang Guthrie, Ladang Ulu Remis dan sebagainya yang masih kekal sehingga kehari ini.
Padang Golf, lapangan terbang dan bangunan-bangunan lama adalah tinggalan sejarah yang masih kekal sehingga kini.
U-Wei Hj Saari

Kerjaya

Memulakan kerjaya seni sebagai pengarah. Beliau mula mengarah pada 1993, dengan menjadi pengarah drama televisyen sehingga tahun 1996. Beliau melakukan langkah pertama dalam bidang filem dengan mengarah filem kontroversi era itu, Perempuan, Isteri dan..., sehingga menobatkan beliau sebagai Pengarah Terbaik FFM 11. 
Beliau dianggap sebagai pengarah yang berbakat. Beliau membawa nama negara ke festival-festival luar negara. Antara karya beliau yang diiktiraf di luar negara ialah Jogho dan Kaki Bakar. Beliau sering dilihat menggunakan khidmat aktor Khalid Salleh dalam setiap filem beliau, dan mengangkat nama aktor tersebut menjadi pemenang Aktor Terbaik Festival Filem Asia Pasifik 1998.
Sukarahayu

Poskod

Poskod yang digunakan di Sukarahayu adalah 17620. Terdapat buah desa di dalam daerah kecamatan Tambelang.